**Jautājumi un atbildes**

**1 . jautājums**

Lūdzam sniegt iespēju iepazīties ar atklāta konkursa Tehniskās specifikācijas 1.punktā minētajiem dokumentiem. Vai dokumenti ir pieejami elektroniski? Vai varam iegūt dokumentu kopijas? Vai varam veikt dokumentu pavairošanu tikai, lai sagatavotu aprēķinu finanšu piedāvājuma

**Atbilde**

LLU nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem LLU mājas lapā [www.llu.lv](http://www.llu.lv) sadaļā „Iepirkumi” → „Universitātes būvdarbu iepirkumi”, sākot no atklātā konkursa ar ID Nr. **LLU 2016/1-B/AK** izsludināšanas brīža

1. **jautājums**

Nolikuma punktā 4.1.4.1. izvirzītas prasības par pieredzi tikai valsts nozīmes kultūras piemineklī. Likuma “Par Kultūras pieminekļu aizsardzību” 21.panta pirmā daļa nosaka - “Kultūras pieminekļi konservējami, restaurējami un remontējami tikai ar Valsts kultūras pieminekļu aizsardzības inspekcijas rakstveida atļauju un tās kontrolē”, kas nozīmē, ka neatkarīgi no pieminekļu vērtību grupas ir jāvēršas VKPAI, jāsaņem atļauja darbu veikšanai. Dokumentācija un prasības darbu veikšanai vietējas vai valsts nozīmes arhitektūras piemineklī ir identiskas.

Ņemot vērā iepriekš minēto, lūdzam veikt izmaiņas nolikumā, iekļaujot 4.1.4.1 punktā iespēju kvalificēties arī pretendentiem, kas darbus veikuši valsts vai vietējas nozīmes pieminekļos.

**Atbilde**

LLU uzskata, ka nav nepieciešams veikt izmaiņas nolikumā, iekļaujot 4.1.4.1 punktā iespēju kvalificēties arī pretendentiem, kas darbus veikuši valsts vai vietējas nozīmes pieminekļos.

Pasūtītājs, nosakot prasības Pretendentam samazina savu risku, tādējādi nodrošina, ka iepirkuma procedūras rezultātā iepirkuma līgumu noslēgs ar tādu Pretendentu, kuram ir pietiekamas finansiālās un tehniskās spējas, kā arī **atbilstoša pieredze** iepirkuma līguma izpildei. Nosakot prasības Pasūtītājs arī izvērtēja konkrēto minimālo prasību efektu, t.i., kādā apmērā tās ierobežo piegādātāju brīvu konkurenci un vai šāds ierobežojums ir pamatots ar nozīmīgāku interešu aizsardzību, identificējot konkrēto prasību leģitīmo mērķi.

LLU izvirzot minēto prasību iepirkuma nolikumā ir rēķinās ar to, ka Jelgavas pils ir Baltijā lielākās baroka pils – Jelgavas pils, kas ir Latvijas nozīmes arhitektūras piemineklis ar 20632 m2 platību. LLU uzskata, ka darbu veikšanas pieredzes prasības vietējas vai valsts nozīmes arhitektūras piemineklī nav identiskas un, lai veiktu iepirkumā minētos darbus tik lielā apjomā, pretendentam tomēr jābūt pieredzei tādu darbu veikšanai tik nozīmīgā objektā, kam ir valsts nozīmes arhitektūras pieminekļa statuss.

Turklāt Pretendenti, lai izpildītu minētās prasības, var veidot apvienības, vai pieaicināt apakšuzņēmējus, uz kuru pieredzi balstīties kvalifikācijas apliecināšanai.

Pamatojoties uz iepriekš minēto LLU uzskata, ka iepirkumā izvirzītās prasības ir samērīgas un objektīvas.

1. **jautājums**

Papildus vēršam Jūsu uzmanību uz to, ka Ministru kabineta Noteikumu “Par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” 56.pants nosaka - “Kultūras pieminekļa restaurācijas, rekonstrukcijas, remonta un konservācijas darbus drīkst veikt tikai kompetenta speciālista vadībā. Fizisko un juridisko personu kompetenci apliecina attiecīga licence vai sertifikāts restaurācijas darbu veikšanai. Darbiem arheoloģiskajos pieminekļos pieaicina arheologus”. Jūsu izsludinātā iepirkuma nolikumā nav minēta nepieciešamība un izvirzītas prasības nominēt pieredzējušu atbildīgo restaurācijas darbu vadītāju, kas nozīmē, ka tiek pieļauta iespēja, ka atbildīgais darbu vadītājs šajā objektā var būt bez jebkādas pieredzes restaurācijas darbu vadīšanā un, iespējams, tikko kā saņēmis būvprakses sertifikātu, kas ļauj patstāvīgi vadīt restaurācijas darbus.

**Atbilde**

LLU uzskata, ka nav nepieciešamība izvirzīt prasību nominēt pieredzējušu atbildīgo restaurācijas darbu vadītāju, jo atbildīgajam būvdarbu vadītājam tiek prasīta pieredze valsts nozīmes arhitektūras pieminekļa līdzvērtīgu būvdarbu vadīšanā kā atbildīgajam būvdarbu vadītājam iepriekšējo piecu gadu laikā. Restaurācijas sertifikāta esamība nenodrošina atbilstošu atbildīgā būvdarbu vadītāja kvalifikāciju un pieredzi.

1. **jautājums**

Nolikuma punkta 4.1.4.1. prasības par “kopējā vērtība ir vismaz 4 miljoni *euro* bez PVN” attiecināms tikai uz norādītajiem nolikuma punkta 4.1.4.1. punktiem: “fasādes atjaunošana vai restaurācija, vai pārbūve; koka logu un ārdurvju nomaiņa, restaurācija, remonts; ventilācijas sistēmas atjaunošana vai pārbūve, vai izbūve”?

Vai uz visu kopējo būvdarbu darbiem, tai skaitā jumtu, lodžiju siltināšana, kāpņutelpu sienu remonts, ēkas korpusu ieejas mezglu remonts, pagraba griestu un sienu siltināšana, iekštelpu remontdarbi, demontāžas darbi u.c. darbi, pēc sastādītās līguma koptāmes?

**Atbilde**

Jā, kopējā vērtība par 4 miljoni *euro* bez PVN attiecināms tikai uz nolikuma 4.1.4.1. punktā norādītajiem darbiem. Minētie darbi par kopējo vērtību vismaz 4 miljoni *euro* var būt veikti vienā vai vairākās ēkās, kura/as ir iekļauta/as valsts nozīmes arhitektūras pieminekļu sarakstā Latvijā vai ārvalstīs.